સાહિત્યના પ્રકાર પ્રમાણે પુસ્તકનું કલેવર ઘડાય. કાવ્યસંગ્રહમાં એક નજાકત વર્તાવી જોઈએ. વાર્તાનું પુસ્તક વિવિધ પરિવેશમાં વિવિધ પાત્રો સાથે વાતચીત કરાવે છે. નવલકથાનું પુસ્તક ફિલ્મની જેમ અલગ પ્રદેશમાં વિહાર કરાવે. વિવેચનનું પુસ્તક ધીરગંભીર અને ઠાવકું લાગે. ચિંતનનાં પુસ્તકોનું વજન પાનાંઓ કરતાં વિચારોને કારણે પણ વધી જતું હોય છે. ઉત્તમ માનવોના જીવનચરિત્રનું પુસ્તક તેમની સંઘર્ષગાથાને આલેખી પ્રેરણાનું પથદર્શન કરાવે. વાંચવા માટે પણ નસીબ જોઈએ. ઘરમાં પુસ્તકો વસાવેલાં હોય, પણ વાંચવાનો સમય જ ન મળતો હોય એવું શહેરી જીવનમાં સામાન્ય છે. ગની દહીંવાલા આ સ્થિતિને જીવન સાથે જોડી આપે છે...